polyglot-tagger/wikipedia-language-snippets-filtered huggingface dataset:
වසන්ති චතුරානි යනු ශ්‍රී ලංකාවේ ජනප්‍රිය සහ සම්මානනීය, සිනමා හා ටෙලි නාට්‍ය රංගන ශිල්පිනියකි. ඇය රංගනයට පිවිසෙන්නේ 1978 දී සුමිත්‍රා පීරිස් මහත්මියගේ ගැහැනු ලමයි හී රඟපෑමත් සමගයි. රිදී තිරයේ ඇයගේ හොඳම රංගනය ලෙස 1980 දී විජය කුමාරතුංග සමග රඟපෑ ගඟ අද්දර චිත්‍රපටයේ 'නිර්මලා' යන චරිතය හැඳින්විය හැකිය. එහි රංගනය වෙනුවෙන් එම වසරේදී ඇය සරසවිය හොඳම නිලිය සම්මානය දිනාගත්තාය.
මීට අමතරව ඇය 'ඉටි පහන්' , 'ගිරය' , 'කඩුල්ල' සහ 'ගජමන් පුවත' වැනි ටෙලි නාට්‍ය වලටද සිය රංගනය එකතු කලාය. එනිසා 1997 දී සුමති ජනප්‍රියම ටෙලි නිලිය සම්මානය සහ 1998, 2002 වසර වලදී සුමති හොඳම ටෙලි නිලිය යන සම්මානද දිනා ගැනීමට ඇයට හැකියාව ලැබුණි.
1979 දී විවාහයත් සමග ඇය රංගන ජීවිතයෙන් කෙටි කලකට නිහඬ වූවත් පසුව 'ආදර හසුන' චිත්‍රපටය හරහා නැවතත් ක්ෂේත්‍රයට පිවිසුනාය. 'ගැහැනු ළමයි', 'දුවට මවක මිස' සහ 'සුදු සෙවනැලි' යන ඒවා ඇය දායක වූ චිත්‍රපට අතුරින් කිහිපයකි.
2003 දී ලෙස්ටර් ජේම්ස් පීරිස් මහතාගේ 'වෑකන්ද වලව්ව' චිත්‍රපටයේදී වසන්ති මාලිනී ෆොන්සේකා, සනත් ගුණතිලක හා රවින්ද්‍ර රන්දෙණිය සමග විශිෂ්ට රංගනයක යෙදුනාය. ඇගේ අවසන් චිත්‍රපටය ලෙස, 'යහළුවෝ' චිත්‍රපටය හැඳින්වෙයි.
1978 දී සුමිත්‍රා පීරිස් මහත්මියගේ ගැහැනු ළමයි හී ප්‍රධාන භූමිකාව නිරූපනය කරමින් රංගනයට පිවිසි වසන්ති ඉන්පසු, සම්මානයට පාත්‍ර වූ ගඟ අද්දර චිත්‍රපටය ඇතුළු චිත්‍රපට කිහිපයකම රඟපෑවාය.
වසන්ති චතුරානි ගේ, මුල් නාමය වූවේ වසන්තා ඩොරීන් පීටර්සන් යන්නයි. ඇගේ පාසල වූවේ, ගම්පහ සිරිකුරුස විද්‍යාලයයි.
මතෙව් වාර්තා අනුව ශාස්ත්‍රවන්තයින් ජෙරුසලමට පැමිණීමට පෙර පවා ජුදයින්ගේ රජ උපන් බව දැන සිටියෝය.ඔවුන් උන්වහන්සේට රන්ද,තුවරලාද,ගන්ධරසද යන පඩුරු පුදකළෝය.ශාස්ත්‍රවන්තයින් හට නැවත හෙරෝද් හමුවට නොයන ලෙස සිහිනයකින් දන්වන ලද අතර ඔවුන් වෙනත් මගකින් "සිය රට"බලා යන ලදී.
ක්‍රිස්තියානි සම්ප්‍රදායේ බෙත්ලෙහෙමේ‍ තරුව නමින් තවද හැදින්වෙන,නත්තල් තරුව,ශාස්ත්‍රවන්තයින් තිදෙනාට ජේසුස්
වහන්සේගේ උපත අනාවරණය කිරීමටත් පසුව ඔවුන් හට බෙත්ලෙහෙමට ඒමටත් මගපෙන්වන ලදී.මෙම තාරකාවේ සිදුවීම පෙන්නුම් කරන්නේ මතෙව් සුභාරංචියේ උත්පත්ති කථාවේ, ජෙරුසලමට "ශාස්ත්‍රවන්තයින්ගේ පැමිණීම" කොටසේ පමණි.එහේදී ඔවුන් ජුදාහි රජු වන හෙරෝද් මුණගැසී ජුදයින්ගේ රජු කොතනකදී ඉපදුනුදැයි අසන ලදී.එවිට හෙරෝද්, මීකාගේ පොතෙහි සදහන් දිවැසිවැකිය පරිදි ඔවුන් හට බෙත්ලෙහෙම නම් වූ නුදුරු ගම්මානයට මග පෙන්වන ලදී.
තරුව,ඔවුන්ව ජේසුස්වහන්සේ උපන් ස්ථානයට ගෙන යන ලද අතර එහේදී ඔවුන් උන්වහන්සේට නමස්කාර හා පඩුරු පුද කරන ලදී.ශාස්ත්‍රවන්තයින් හට නැවත හෙරෝද් හමුවට නොයන ලෙස දිව්‍යමය අණකින් දන්වන ලද අතර ඔවුන් වෙනත් මගකින් "සිය රට"බලා යන ලදී.
මතෙව් සුභාරංචියෙහි සඳහන් වන ප්‍රාතිහාර්යාත්මක හා පෙරනිමිති පිළිබඳ විස්තර අගෝස්තුස් අධිරාජයාගේ උපත හා සංසන්දනය කළ හැකිය.එකල ජනප්‍රිය විශ්වාසයක් වූ,යම් තාරකාවක් සෑම මිනිසකුගේම
ජීවිතයට සම්බන්ධ වන බව ජේසුස්වහන්සේගේ උපත තාරකාවක පළමු දර්ශනයට සබැඳුම් කිරීම තුළින් නිරූපණය වේ.ශාස්ත්‍රවන්තයින් හා නක්ෂත්‍ර සංසිද්ධීන් සබැදුම් කිරීම විවෘත මනසකින් කර ඇත්තේ මේජායි හට බලය පැවරීමක් මතෙව් සුවිශේෂය රචිත කාලයේදිම රෝමයේදී සිදුවී ඇති නිසා හා එම කාලය තුලදීම හේලිගේ වල්ගාතරුවක විශිෂ්ට දර්ශනයක් ඇති වී ඇති නිසාය. නම් ඉතිහාසඥයා මෙලෙස ලියා ඇත." ,"මෙම පේළිය මතෙව්හිද අනුකරණය වී ඇත.
තාරකාවිද්‍යාඥයෙකු . විසින් ක්‍රි.පූ.6 මර්තු 20 සහ අප්‍රේල් 17 දින චන්ද්‍රයා මගින් බ්‍රහස්පතිව තාරකා රාශියේදී ද්විත්ව අන්තර්ධානයක් යෝජනා කරන ලද අතර එය බෙත්ලෙහෙමේ‍ තරුවට සම්බන්ධ කරන ලදී. චන්ද්‍රයා විසින් කෙරෙන මෙවැනි ග්‍රහ අන්තර්ධාන සුලභ වන අතර කොන්ස්ටන්ටයින් අධිරාජයාගේ තාරකාවිද්‍යාඥයෙකු වන විසින් මෙවැනි අන්තර්ධානයක් දිව්‍යමය රජෙකුගේ උපත සළකුණු කිරීමක් ලෙස හදුන්වයි.නමුත් මෙවැනි සංසිදධියක් සූර්යයාට ආසන්නව සිදුවන නිසා නිරීක්ෂණය කිරීම අපහසු වේ.
ක්‍රි.පූ.3-2 අතර සත් සංගමන පෙළක් සිදුවී ඇති අතර ඉන් තුනක් බ්‍රහස්පති හා රෙගියුලස් තාරකාව හා රෙගියුලස් ආසන්නයේ බ්‍රහස්පති හා සිකුරු ක්‍රි.පූ.2 ජූනි 17 දිනදීය.මෙය ඉතා චමත්කාර අංගයක් වූ බවට පවසයි.පුරාවිද්‍යාඥයෙකු වන ද මෙය සහතික කර ඇත.කෙසේ වෙතත් මෙම සංසිද්ධිය ක්‍රි.පූ.4දී හෙරෝද් රජුගේ මරණින් පසුව හටගන්නා ලදී.තවද මෙම ග්‍රහයා්ග බටහිර දෙසින් ඉර බැසීමේදී දිස් වූ අතර එය ශාස්ත්‍රවන්තයින්ව දකුණට එනම් ජෙරුසලමේ සිට බෙත්ලෙහෙමට යොමු කරීමට අවකාශයක් නොතිබුන ලදී.
ක්‍රිස්තුතුමාගේ උපත සලකුණු කිරීමට මෙම තාරකාව පෑයූ බවට ක්‍රිස්තියානුවන් බොහොමයක් විසින් විශ්වාස කරති.සමහර දේවධර්මචාරීන් විසින් මෙම තාරකාව "තාරකා දිවැස්වැකිය" නම් වූ දිවැසිවැකිය සම්පූර්ණ කිරීමක් ලෙස හදුන්වයි. තාරකාවිද්‍යාඥයින් මෙම තාරකාව අසාමාන්‍ය තාරකාවිද්‍යාත්මක සංසිද්ධීන් වන බ්‍රහස්පති හා සෙනසුරු සංගමනය,ධූමකේතුව ,අද්භූත තාරකාව යන දෑ කෙරෙහි සබැදුම් කිරීමට බොහෝ උත්සහා දරා ඇත.
එකල හෙරෝද් ශාස්ත්‍රවන්තයන් රහසින් කැඳවා, තාරකාව පෙනුණු වේලාව හොඳින් දැනගෙන,"ඔබ ගොස් ඒ ළදරුවා ගැන හරි ලෙස විමසන්න;ඔබ විමසා සොයා ගත් පසු මාත් ගොස් උන්වහන්සේට නමස්කාර කරනු පිණිස මටත් දන්වන්න" කියා,ඔවුන් බෙත්ලෙහෙමට යැවීය.රජුගේ බස් අසා ඔවුහු පිටත්ව ගියහ.පෙරදිගදී ඔවුන් දුටු තාරකාව,ළදරුවා උපන් තැනට අවුත් ඉහළින් නවතින තුරු,ඔවුන්ට පෙරටුවෙන් ගියේය.තාරකාව දැක ඔවුහු අතිශයින් ප්‍රීති ප්‍රමෝද වූහ.
හෙරෝද් රජු දවස ජුදයේ බෙත්ලෙහෙමේ‍ ජේසුස්වහන්සේ උපන් කල පෙර දිගින් ශාස්ත්‍රවන්තයෝ ජෙරුසලමට අවුත්,"ජුදෙව්වරුන්ට රජව උපන් උතුමාණෝ කොතැන්හිද?අපි එතුමාණන්ගේ තාරකාව පෙරදිගදී දැක,එතුමාණන්ට නමස්කාර කරන පිණිස ආවෙමු"යි කීහ.එපවත් ඇසූ හෙරෝද් රජ ද මුළු ජෙරුසලම් ජනතාවද කැළඹුණාහ.එකල ඔහු සෙනඟගේ සියලු නායක පූජකයන්ද විනයධරයන්ද රැස් කරවා,"ක්‍රිස්තුන්වහන්සේ කොහේ උපදින සේක්දැ"යි ඔවුන්ගෙන් විචාළේය.
නත්තල් සමයේදී මෙම මාතෘකාව ග්‍රහලෝකාගාර සංදර්ශන වල ජනප්‍රිය අංගයක් වන නමුදු බයිබලීය වාර්තා අනුව මෙම සිද්ධිය ජේසුස්වහන්සේගේ උපතින් මාස කිහිපයකට පසු සිදු වූ බව පැවසේ.
බටහිර ක්‍රිස්තියානි භක්තිකයන් මෙම දිනය ජනවාරි 6 දා සමරති. මෙම තාරකාව ලූක් සුභාරංචියේ ගවඔරු සිදුවීමෙහි නිතරම නිරූපණය වන නමුදු තාරකාව හා ශාස්ත්‍රවන්තයින්ගේ පැමිණීම ලූක් සුභාරංචියේ උත්පත්ති කථාවේ ඇතුලත් නොවේ.
පැහැදිලිවම මෙය යොමු කිරීමට අදහස් කර ඇත්තේ නුදුරු අනාගතයටයි මන්ද සුභාරංචි රචනා කරන සමයේදී මෝවබ් රාජධානිය වැරීමට ලක්වි බොහෝ කල් ගතවී ඇති අතර එය මෙසියස්ගේ පැමිණීම හුවා දක්වයි.උදාහරණයක් වශයෙන් ජෝසීෆස් සදහන් කරන අන්දමට ඔහු මෙය යොමු කර ඇත්තේ අධිරාජයාටය. ඔරිගන් නැමැති සුප්‍රකට දේවධර්මධරයා විසින් මෙම දිවැසිවැකිය බෙත්ලෙහෙමේ‍ තරුවට සම්බන්ධ කර ඇත.
හෙරෝද් රජ "කැළඹුණ" ,ලද්දේ තාරකාව පෑයූ නිසා නොව ජුදයින්ගේ රජු කොතනකදී ඉපදුනුදැයි ශාස්ත්‍රවන්තයින් විසින් අසන ලද නිසාය.අනතුරුව හෙරෝද් උපදේශකයන්ගෙන් මෙසියස් කොහේ උපදින්නට නියමිතදැයි අසන ලදී. ඔවුන්, මීකාගේ පොතෙහි සදහන් දිවැසිවැකිය පරිදි දාවිත් රජ උපන් නුවර බෙත්ලෙහෙමේ‍ යයි පිළිතුරු දෙන ලදී. හෙරෝද් එම දිවැසිවැකිය පරිදි ඔවුන් හට බෙත්ලෙහෙමට මග පෙන්වන ලදී.
පෙරදිග ඕතොඩොක්ස් සභාවන්හි බෙත්ලෙහෙමේ‍ තරුව අර්ථවිවරණය වන්නේ ආශ්චර්යවත් හෝ අධි ස්වභාවික සිදුවීමක් ලෙසය.එය හුදෙක් නක්ෂත්‍ර සිදුවීමක් ලෙස පිළි නොගනියි.ඒ මගින් ශාස්ත්‍රවන්තයින් හට ක්‍රිස්තු බිළිදිා සිටි ස්ථානයට දෙවියන් විසින් දූතයෙකු එවා ශාස්ත්‍රවන්තයින්ට මග පෙන්වූ බවය.මෙය උත්පත්තියෙහි මෙලෙස පෙන්නුම් කෙරේ.
බෙත්ලෙහෙමේ තාරකාව ලෙස නම් කරන ලද තවත් ග්‍රහයෝගයක් වන්නේ යුරේනස් ග්‍රහයා ක්‍රි.පූ.9දී සෙනසුරු ග්‍රහයාව පසුකිරීම හා ක්‍රි.පූ.6දී සිකුරු ග්‍රහයා ආසන්නයෙන් ගමන් කිරීමයි.නමුත් යුරේනස් ග්‍රහයා ඉතාම සෙමින් වලනය වන අතර පියවි ඇසින් දැකීමට ඉතාම අපහසු වන නිසා මෙයද සිදුවිය නොහැක්කක් බව පවසයි.
ශාස්ත්‍රවරුන් විසින් පෙරදිගින්" තාරකාව පායා එනු දුටු බවට හෙරෝද්ට පැවසූහ.මෙය තාරකා මණ්ඩල,තාරකා රාශිය නිරූපණය කරන්නක් විය හැක.මෙම පරිච්ඡේදයේ "පෙරදිග" සදහා යොදා ඇති ග්‍රීක වචනය ඒකවචනයක් වන අතර බහුවචනාර්ථයක් යෙදෙන පරිච්ඡේද ශාස්ත්‍රවන්තයින්ගේ මව්බිමවල් සංකේතවත් කරයි.
මොවුන් විශ්වාස කරන අන්දමට බෙත්ලෙහෙමේ‍ තරුව සත්‍ය සිදුවීමක් වේ.මෝමෝන් ග්‍රන්ථයෙහි පුරාණ දිවැසිවරුන්ගේ ලියවිලි අඩංගු වන අතර දිවැසිවරයා විසින් ජේසුස්වහන්සේගේ උපත සංකේතවත් කිරීමට නව තාරකාවක දිස් වීමක් වන බවට දිවැසි දෙසීමක් කර ඇත.
මේජායී යන ග්‍රීක වචනය ඉංග්‍රීසි බසට පරිවර්තනය වන්නේ ලෙස වුවත් මොවුන් ඇත්තෙන්ම නක්ෂත්‍රඥයන් වේ.නක්ෂත්‍රඥයන්ගේ සම්බන්ධය මුල් ක්‍රිස්තියානි සභාවට යම් ගැටලුවක් වන ලද්දේ "නක්ෂත්‍රය" යක්ෂ බලවේගයකට ආරූඨ කර ඇති නිසාය.
යෙහෝවා සාක්ෂිකරුවන්ට අනුව බෙත්ලෙහෙමේ‍ තරුව දෙවියන්ගේ සලකුණකට වඩා එය සාතන්ගේ සළකුණක් වේ.මන්ද එම තාරකාව ශාස්ත්‍රවන්තයින්ව ජෙරුසලමට යොමු කිරීම තුලින් ජේසුස්වහන්සේව ඝාතනය කිරීම සදහා ප්‍රයත්නයකට හෙරෝද් හට ඉඩක් ලැබුන නිසාය.
බෙත්ලෙහෙමේ තාරකාව සදහා මෑතකදී යෙදූ උපකල්පනය නම් ඇන්ඩ්‍රොමිඩා මන්දාකිණිය ආසන්නයේ හටගත් අත්භූත තාරකාවක් බවයි.අත්භූත තාරකා හට ගැනීම ඇන්ඩ්‍රොමිඩා මන්දාකිණිය ආසන්නයේ කලින් නිරීක්ෂණය කර ඇත.
බොහෝ නූතන විද්වතුන් මෙහි එෙතිහාසික නිරවද්‍යතාවය පිළිබඳ සැක පල කරන අතර මෙය මතෙව් සුභාරංචි කතුවරයාගේ හුදෙක් ධාර්මික ප්‍රබන්ධයක් බවට තර්ක කරති.
ඔරිගන්ට අනුව ශාස්ත්‍රවන්තයින් ජෙරුසලමට ඒමට තීරණය කරන ලද්දේ තාරකාව සමග සම්ප්‍රාප්ති වන මිනිසා ඇත්තෙන්ම ලෝකයට ආ බව ප්‍රත්‍යක්ෂ කර ගැනීමෙනි.
මතෙව් සුභාරංචිය අනුව ශාස්ත්‍රවන්තයින් ජෙරුසලමේ හෙරෝද් රාජසභාවට පැමිණි අතර ජුදයින්ගේ රජ උපත සලකුණු කල තාරකාව පිළිබඳ හෙරෝද්ට සැල කරන ලදී.
ශී‍්‍ර ලංකාව තුළ වෙනම ඊළාම් රාජ්‍යයක් පිහිටුවීමේ අරමුණින් විදෙස් රටවල සිට කි‍්‍රයාත්මක වන සංවිධාන 16 ක් ශ්‍රී ලංකා රජය විසින් 2014 අප්‍රියෙල් මසදී තහනම් කල අතර, ඊට කැනේඩියානු දෙමළ කොංග්‍රසයද ඇතුලත් වී තිබිණි. 2001 වසරේ ජගත් ආරක්ෂක මණ්ඩලය විසින් සම්මත කරගත් 1373වන යෝජනාව අනූව, එම සංවිධාන සමග කටයුතු කරන පුද්ගලයින්ට එරෙහිව මෙරට නීතිය යටතේ කටයුතු කිරීමට හැකිවන බව පැවසේ.
සිර දඬුවම් ලබමින් වසර 5 කට පසු සහිලාල් සහ තවත් දෙදෙනෙකු, සහතික කරන ලද ලිපියකින් දක්වා සිටියේ ඔවුන් විසින් අතීතයේ සිදු කල ක්‍රියාවන් අයුතු සහ වැරදි සහගත ඒවා වූ බවයි. තවද ඔවුන් දේශපාලනික ප්‍රචණ්ඩත්වය ප්‍රතික්ෂේප කරන බවටද එහි දක්වා තුබුණි. සන්නද්ධ ගැටුම් මත එල්ටීටීඊ ත්‍රස්ත සංවිධානයේ අරමුණු සඳහා සක්‍රීයව දායක වීම වෙනුවෙන් ඔවුහු තවදුරටත්, කැනේඩියානු දෙමළ කොංග්‍රසයටද චෝදනා එල්ල කොට තිබුණි.
වර්ථමාන කැනඩාව අති විශාල දෙමළ ජනතාවක් සඳහා නිවස්නය වන අතර ඊට, 1980 සහ 1990 අතර කාලයේ ශ්‍රී ලංකාව තුල හටගත් කලු ජූලිය හේතුවෙන් සහ, ත්‍රස්තවාදී කටයුතු නිසා සරණාගතභාවයෙන් එරටට පළාගිය දහස්ගණනක් වූ ලාංකික දෙමළ ප්‍රජාවක්ද ඇතුලත්ය.
කැනේඩියානු දෙමළ කොංග්‍රසය ඇතුළුව අනෙකුත් අදාල සංවිධාන තහනම් කිරීමට හේතුව නම්, ත‍්‍රස්තවාදය මැඩලීම සහ ඔවුන්ගේ මූල්‍ය කටයුතු නැවැත්වීම සඳහා බවට, ශ්‍රී ලංකා විදේශ කටයුතු අමාත්‍යාංශය විසින්ද පසුව පැහැදිලි කරන ලදී.
කැනේඩියානු දෙමළ කොංග්‍රසය යනු කැනඩාවේ වෙසෙන ශ්‍රී ලාංකික දමිළ ඩයස්පෝරාව විසින් පිහිටුවා ගත් ලාභ-නොලබන සංවිධානයකි. එම සංවිධානය 2000 වසරේ ඔක්තෝම්බරයේදී නිර්මාණය කර ගැණිනි.
දතක් පලුදුවූ විට හෝ විනාශ වූ විට විවිධ ප්‍රතිකර්ම මගින් නැවත එහි ව්‍යුහය ප්‍රතිෂ්ඨාපනය කළ හැකිය. ප්‍රතිෂ්ඨාපනය, වීදුරු සිමෙන්ති, සංරසය, රත්‍රන්, පිඟන් මැටි වැනි විවිධ ද්‍රව්‍ය මගින් සිදුකල හැකිය. දතක සුදු කරන සුළු ප්‍රතිෂ්ඨාපනයක් “ ප්‍රතිෂ්ඨාපනය” ලෙස හැඳින්වේ. මෙය කෙලින්ම දත මත පිහිටුවීම හෝ - ශිල්පක්‍රමය බාවිතා කර සිදු කළ හැකිය. දතක විශාල ප්‍රදේශයක් හානිවී ඇති විටදී කෘතීම මස්තකයක් සවිකිරීම, කොපුවක් සවිකිරීම වැනි “ ප්‍රතිෂ්ඨාපන” ක්‍රමයක් භාවිතා කෙරේ.
දත් ක්‍ෂීරපායින්ට ඉතාම ලාක්‍ෂනික ලක්‍ෂණයකි. අනෙකුත් ක්‍ෂිරපායීන් මෙන්ම මිනිසාටද ද්විවාර දන්තිනයකි, එනම් ජිවිත කාලය තුළ කට්ටල දෙකක් ලෙස ඇතිවන දත් පවතී. සාමාන්‍යයෙන් පළමු දත් කට්ටලය (ළදරු දත්, කිරි දත්, ප්‍රාථමික දත්,පතනශීලි දත් ලෙසද ඒවා හැඳින්වේ) ඇතිවීම මාස 6 දී පමණ ඇරඹෙන නමුත් ඇතැම් ළදරුවන් ඉපදෙන විටම ඇසට පෙනෙන දතක් හෝ කිහිපයක් සහිතව උපදී. එවැනි දත් නවජ දත් ලෙස හඳුන්වයි. මාස හයේදී පමණ සිදුවන සාමාන්‍ය දත්න විදාරණය ඇතැම් විට වේදනාකාරී විය හැකිය.
දන්ත ව්‍යුහ විද්‍යාව යනු දතෙහි ව්‍යුහය අධ්‍යයනය කරන ව්‍යුහ විද්‍යාත්මක ක්‍ෂේත්‍රයකි. මේ යටතේ දතේ වර්ධනය, දෘශ්‍යමාණය, සහ වර්ගීකරණය අධ්‍යනය කරනු ලබන නමුත් දන්ත ඇවිරීම හෝ අනෙක් දත් සමග සබැඳියාව මේ යටතට අයත් නොවේ. දන්ත ව්‍යුහ විද්‍යාව දත් නම් කිරීම හා එහි ව්‍යුහය පිළිබඳව අදාල වන වර්ගීකරණ විද්‍යාවක් ලෙසද සැලකේ. මෙම තොරතුරු, දන්ත වෛද්‍ය වරයෙකුට ප්‍රායෝගිකව ප්‍රතිකාර කිරීමේදී හා දත් හඳුනා ගැනීමට හැකියාව ලබාදේ.
දන්ත අසාමාන්‍යතා, පාරිසරික හා වර්ධනයේ බලපෑම් හේතු අනුව වර්ගීකරණය කළ හැක. පාරිසරික අසාමාන්‍යතා ඇතිවන්නේ පැහැදිලි හේතු ඇතිව වුවත් ඇතැම් වර්ධනයේ බලපෑම් මත ඇතිවන අසාමාන්‍යතා පහල වන්නේ පැහැදිලි හේතු ඇතිව නොවේ. පාරිසරික බලපෑම් දත් වල වර්ධනය අතරතුරදී, වර්ධනයෙන් පසු දතෙහි ව්‍යුහය විනාශ කිරීම, වර්ධනයේ ඕනෑම අවධියක දී දත් වල පැහැය අවපැහැ ගැන්වීම හෝ දත විදාරණය වීමේ චර්යාව වෙනස් කිරීම සිදුවේ.
දන්ත කල්කය මෘදු සම්බන්ධක පටක වලින් පිරුණු දතෙහි මධස්ථ කොටස වේ. මෙම පටකයෙහි, මූල අග්‍රයෙහි ඇති කුඩා කුහරයක් තුලින් දතට ඇතුල්වන රුධිර වාහිණී සහ ස්නායු අඩංගු වේ. දන්තිනය සහ කල්කය අතර දාරය ඔස්සේ පිහිටන්නේ දන්තිනය නිමවුමේ ආරම්භය වන දන්ත සෛලයි. කල්කයෙහි අඩංගු අනෙකුත් සෛල වන්නේ තන්තු සෛල, ප්‍රාක් දන්ත සෛල, සහ වසා සෛලයි. කල්කය ප්‍රසිද්ධව ඇත්තේ දතෙහි “ස්නායුව” ලෙසය.
බොහෝ දත් අනෙක් දත් වලින් වෙන් කර හඳුනා ගැනීමට හැකි ලක්‍ෂණ වලින් යුක්තය. කිසියම් දතක් හඳුනා ගැනීම සඳහා භාවිතා වන සකුණු ක්‍රම කිහිපයකි. දැනට ව්‍යවහාරයේ පවත්නා සලකුණු ක්‍රම තුනක් නම් ලෝක දන්ත සන්ධානයේ සකුණු ක්‍රමය, පොදු අංක යෙදීමේ ක්‍රමය, සලකුණු ක්‍රමය වේ. ක්‍රමය ලොව පුරා භාවිතා වන අතර, පොදු අංක ක්‍රමය ඇමරිකාව පුරා විශාල වශයෙන් භාවිතා කෙරේ.
මිනිස් දත් යනු මිනිස් මුඛය තුළ පිහිටි කුඩා, චුර්ණිකෘත, දැඩි, සුදට හුරු ව්‍යුහයන්ය. ඒවායේ යාන්ත්‍රික ක්‍රියාව ආහාර ද්‍රව්‍ය කැපීම සහ ඇඹරීම මගින් ආහාර ගිලීමට හා ජිරණයට සුදානම් කරයි. දත් වල මුල් උඩු හනුව සහ යටිහනුව තුළ ගිලී විදුරුමස මගින් ආවරණය වී පවතී. දත් නිර්මාණය වී ඇත්තේ විචල්‍ය ඝනත්වයක් හා දෘඩතාවක් ඇති පටක වලිනි.
දරුව‍ෙකු මවගේ කුස තුළ සිටින විට දත් පිහිටුවීම ආරම්භ වේ. ළදරුවන් ඔවුන් වයස මාස හයක් පමණ වන විට දත් ආරම්භ වන අතර, පළමුව දත් කිරි දත් මතු ව්‍ෙ. වයස අවුරුදු දෙක වන විට, දරුවකුට සාමාන්යෙන් කිරි දත් 20 ක් පමණ ඇත. දරුවාට වයස පහක් හෝ හයක් වනවිට වැඩිහිටි දත් සඳහා මාර්ගය සකසමින් කිරි දත් වැටීම ආරම්භ ව්‍ෙ.
විදුරුමස යනු හනු අස්ථිය ආවරණය කර පවතින ශ්ලේෂ්මල පටකයයි. විදුරුමස හා සංඝටිත අපිච්ජ පටක වර්ග තුනකි. ඒවා නම් වේලා, මංසන්ධික සහ නිඛාත අපිච්ඡද වේ. මෙම අපිච්ජද පටක තුන එක්වී දත හා මුඛය අතර ඇපිච්ඡද බොරිච්චිය සාදයි. වේලා අපිච්ඡදය දත් සවිකිරීමට ඍජුවම දායක නොවේ. නමුත් එය මුඛය තුළ පැහැදිලිව දැකිය හැකිය.
පතනශීලී දත් අතරින් දහයක් උඩුහණුවේ පිහිටා ඇති අතර දහයක් යටිහණුවේ පිහිටා ඇත. එනම් ප්‍රාථමික දත් 20කි. ප්‍රාථමික දත් වල දන්ත සුත්‍රය
ආකාර වේ. ප්‍රාථමික දත් කට්ටලයේ දෙවර්ගයක ඉදිරි දත්, මැදි දත් හා පසුපස දත් වේ. පසුකාලීනව සියලුම ප්‍රාථමික දත් ඒවායේ ප්‍රතිපුරණ මගින් ප්‍රතිස්ථාපනය වේ.
දන්ත වෛද්‍යයවරුන් දත් දිරායාම සහ විදුරුමස් රෝග වැළැක්වීම සඳහා දිනකට දෙවරක් විනාඩි තුනක් ඔබේ දත් පිරිසිදු නිර්දේශ කරයි. දත් බෙහෙත් සමඟ මැදීම බැක්ටීරියා සහ දත් සමඟ ආහාර ඇලෙන සුළු තට්ටුව ඉවත් ක‍ෙරේ දත් සමඟ ආහාර ඇලෙන සුළු තට්ටුව ඉවත් නොවේ නම්, එමගින් දත් දිරායාම විය හැක.
සාමාන්‍යයෙන් මිනිසාට ප්‍රාථමික දත් 20ක් ද ස්ථිර දත් 32ක්ද ඇත. දත් කෘන්තක, රදනක, පුරශ්චාර්වක, චාර්වක ලෙස වර්ග කළ හැකිය. කෘන්තක දත් මුලිකව අහාර ද්‍රව්‍යක් සැපීම යොදාගනී. චාර්වක දත මුලිකවම මුඛය තුළ ඇති කැඩූ ආහාර ඇඹරීම සඳහා යොදාගැනේ.
දත්වල වර්ධනය පොදුවේ අදියර කිහිපයකට බෙදිය හැකිය. ඒවා නම් අංකුර අවධිය, කිරුලස අවධිය, සීනු අවධිය සහ පරිනත වීමයි. දත් වර්ධනය සීග්‍රයෙන් සිදුවන ක්‍රියාවලියක් බැවින් වර්ධනය වන දතක් කිසියම් අවධියක පවතින බවට ස්ථිරව තීරණය කිරීම තරමක් අපහසුය.
දන්ත විදාරණය සම්බන්දව ඉදිරිපත් වූ න්‍යායන් කිහිපයකි. ඒක න්‍යායක් නම් දන්ත මුලයේ වර්ධනය දත මුඛය තුළට තල්ලු කිරීමට හේතුවන බවයි. දැනට බොහෝදෙනා පිළිගෙන ඇති මතය නම් පරිදුන්ත අස්ථි බන්ධය දන්ත විදාරණයට අවශ්‍ය වේගය සපයන බවයි.
දත් සෑදීම ආරම්භ වීමේ ක්‍රියාවලිය පිළිබඳව විශාල ප්‍රමාණයක් පර්යේෂණ සිදු කර ඇත. මුල් ජලක්ලෝම චක්‍ර වල ඇති සාධකයක් දත් වර්ධනය සඳහා වැදගත් වන බව පුළුල් ලෙස පිළිගෙන ඇති මතයකි.
මානසික විකෘත භාවයක් ඇති වර්ගය: මායාවන් හා ව්‍යාජ ශබ්ධ ඇති වේ. නමුත් සිතීමේ අක්‍රමය, සංවිධානය නොවූ හැසිරීම් හෝ උද්වේගකාරී තත්ත්වයන් නොමැත. වධකයන් ලෙස හෝ/සහ විශාල ලෙස පෙනෙන මායාවන් වේ. නමුත් මීට අමතරව ඊර්ෂියාව, අධික භක්තිවන්තභාවය හෝ (දේහික ලක්ෂණ හෝ මානසික පීඩනය ගැන කථා කර ඒවාට ඖෂධ ගැනීමට පෙළඹෙන) යන ලක්ෂණ පවතියි.
කැටටොනික් වර්ගය: කාරණය හුදෙක්ම ස්ථිර හෝ වික්ෂිප්ත බවක්, අනවශ්‍ය චලනයන් පෙන්නුම් කරයි. ප්‍රකෝපයෙන් සිහි මුලාව හෝ ස්ථිර චලනයක සිටීම - ] ද මෙයට අයත් ලක්ෂණ වේ.
වෙන් නොවුණ වර්ගය: මනෝවිකාර ලක්ෂණ පෙන්නුම් කළත් මානසික විකෘතභාවයක්, සංවිධානය නොවූ තත්ත්වයක් හෝ ප්‍රකෝපකාරී තත්ත්වයක් පෙන්නුම් නොකරයි.
උප වර්ග වර්ගීකරණය – කැටටෝනියාව සහ මානසික විකෘතභාවය ආදී – ඉවත් කර ඇත. සම්ප්‍රදායානුකූලව පෙර සංශෝධන වලදී දිගටම මේවා එලෙසටම පැවතුණත්, පසුව අනාවරණය කරගත් පරිදි මෙහි වැදගත්කම ඉතා අල්ප වේ.
යමෙකුගේ හින්නෝන්මාදය තත්ත්වය විස්තර කරන විට, පැහැදිලි සම්පූර්ණ විස්තර කිරීමක් උදෙසා, දැනට පවතින රෝගී තත්ත්වයත් එහි කලින් පැවති වර්ධනයත් අතර පැහැදිලි වෙනස අවබෝධ කර ගැනීම නිර්දේශ කර ඇත.
මනෝව්‍යාදී විද්‍යාව විෂය පථ අටක් සහිතව තක්සේරු කොට ඇත. – ව්‍යාජ දර්ශන හෝ උමතුව අත්දැක තිබේද වැනි කරුණු අනුව – මෙය සායන වලදී තීරණ ගැනීමට උපකාර වන බව නිර්දේශිතයි.
ඒ ඒ පුංචි බලපෑම් වලට සහ අප්‍රකට සම්ප්‍රේෂණයට හා භාව ප්‍රකාශයට බොහෝ ජාන සම්බන්ධ බව පවසයි. පිටපත් අංක විචලනය, 4 සහ ඇතුලත්ව දායක විය හැකි බොහෝ දෑ යෝජනා කොට තිබේ. 804 ඇතුළුව ජානමය ද්‍රව්‍ය-ව්‍යාප්ති සමුහයක් ද මෙයට සම්බන්ධ වේ. එහිදී හින්නෝන්මාදයට අදාළ ජාන විද්‍යාවත්, ද්විධ්‍රැව-අක්‍රමයත් එකිනෙක අතිච්ඡාදනය වන බව පෙනේ. තවද, හින්නොන්මාදය් ජාන ආකෘතිය, සුලභ සහ දුර්ලභ අවධානම් විචලනයක් ඇති කිරීමට සමත් බව දැක්වෙන සාක්ෂි මතු වෙමින් පවතී.
ජාන වල සහ පරිසරයේ බලපෑම එකිනෙකට වෙන් කර සැලකීම අපහසු බැවින් ජාන වලින් උරුමකම් කියන ඇස්තමේන්තු ප්‍රමාණය විචලනය වන අතර එහි සාමාන්‍යය 0.80 ක් පමණ කිව හැක. හින්නෝන්මාදය වර්ධනය වීමේ බලවත්ම අවධානම නම් මෙම ආබාධය සහිත පළමු වැනි මාත්‍රයේ ඥාතියකු සිටීම මෙන්ම, හින්නෝන්මාදය සහිත ඒකාණ්ඩජ නිඹුල්ලුන් සිටීමෙන් 40% කට වඩා වැඩි බලපෑමක්ද ඇත. දෙමාපියන්ගෙන් එක් අයෙක් ගොදුරු වී ඇත්නම් 13% ක අවධානමක්ද, දෙදෙනාම ගොදුරු වී ඇත්නම් 50% ට ආසන්න අවධානමක් ද පවතී.
වසංගත, පීඩන හා ප්‍රාග් ප්‍රසව අවධියේදී ඇති වන මන්ද පෝෂණ තත්ත්ව වැනි සාධක වලින් ජීවිතයේ පසු කලෙක හින්නෝන්මාදය ඇති වීමට සුළු බලපෑමක් එල්ල කරයි. හින්නෝන්මාදය වැළදුණු පුද්ගලයින් වැඩි ප්‍රමාණයක් ශීත හෝ වසන්ත ඍතුවේ උපත ලද පුද්ගලයින් වීමට වැඩි ප්‍රවණතාවක් ඇත. එයට හේතුව, එමගින් තුලදී වෛරස පැතිරීමේ හැකියාව ඉහල බැවිනි. ඉහළ ගිය අවධානම 5% - 8% ක් පමණ වේ.
හින්නෝන්මාදය වර්ධනය කිරීමටත්, පරිපෝෂණය කිරීමටත් බොහෝ මනෝ යාන්ත්‍රණ සම්බන්ධ වේ. රෝගය සහිත හෝ රෝගය සඳහා අවධානමක් ඇති පුද්ගලයින් හෝ විශේෂයෙන්ම පීඩනකාරී හෝ ව්‍යාකූල අවස්ථාවන්හි පසුවන වේලාවන්හිදී ඔවුන් තුල ඥානාත්මක දෝෂයක් හඳුනාගෙන තිබේ. එසේ දක්වන සමහර ගුණාත්මක ලක්ෂණ සුවිශේෂ සිද්ධි වලටත්, අත්දැකීම් වලටත් සම්බන්ධ වන අතර තවත් සමහරක් මගින් ස්නායු සම්බන්ධ ඥානාත්මක ඌනතාවක් පිළිඹිබු කරයි.
පසු-හින්නෝන්මාද අවපීඩනය: හින්නෝන්මාද රෝගයේ විපාක ලෙස ඇති වන ධෛර්යය හීන කර අවපීඩනයට ලක් කරන තත්ත්වය වේ. මෙහිදී පහළ-මට්ටමේ ලක්ෂණද තවමත් දැකගත හැකි වේ.
සාමාන්‍ය හින්නෝන්මාදය: මනෝවිකාරි තත්ත්ව නොමැතිව, ගුප්ත සහ ක්‍රමයෙන් වැඩි වන ඝෘණාත්මක ලක්ෂණ පෙන්නුම් කිරීමකි.
හින්නෝන්මාදය සහිත පුද්ගලයින්ගෙන් අඩක් පමණ බෙහෙත් හෝ මද්‍යසාර අධික ලෙස භාවිතා කරයි. ඇම්පෙටමින්, කොකේන් සහ අඩු ප්‍රමාණයක මධ්‍යසාර භාවිතය නිසා හින්නෝන්මාදයට ඉතා සමාන වූ මනෝ විකාර දර්ශනය වීමට ඉඩ ඇත. සාමාන්‍යයෙන් රෝගය සඳහා හේතු නොවන බව විශ්වාස කලත්, සාමාන්‍ය ජනයාට වඩා හින්නෝන්මාදය සහිත පුද්ගයින් නිකොටින් බහුලව භාවිතා කරනු දැකිය හැකි වේ.
ප්‍රවේණි ක්‍රමය සලකන විට පරිණාමවාදී මනෝවිද්‍යාවෙන් එක් ප්‍රශ්නයක් මතු වේ. එනම්, මනෝවිකාරය ඇති කිරීමේ හැකියාව වර්ධනය කිරීමට ජාන බලපාන්නේ කිමද යන්නයි. මෙය පරිණාමවාදී දෘෂ්ඨි කෝණයෙන් ගත් කල, දැක්වෙන එක් අදහසක් නම් භාෂාව සහ මනුෂ්‍ය ස්වභාවය පරිණාමය වීමට ජාන බලපාන බවයි. නමුත් අදට මෙවැනි මත පැවතුනත් අනාගතයේදී එය මනඃකල්පිත ආකල්පයක් වීමට ඉඩ ඇත.
10 නිර්දේශනය බොහෝ දුරට යුරෝපීය රටවල්වල භාවිත කරන අතර නිර්දේශනය බ්‍රිතාන්‍යයේත් අනෙක් රටවල්වල විවිධ ප්‍රමාණ වලිනුත් භාවිත කරයි. තවද, එය පර්යේෂණ ඉගැන්වීම්වලත් පැතිර පවතියි. පළමු-ශ්‍රේණියේ ලක්ෂණ වලට -10 නිර්දේශනය වැඩි අවධාරණයක් එල්ල කරයි. පුහුණුවේදී මෙම ක්‍රම දෙක අතර පැවතිය යුතු එකඟත්වය ඉහළ වැදගත්කමක් ගනියි.
මෙම ආබාධයට මුඛ්‍ය ප්‍රතිෂ්ඨාව ප්‍රතිකාරය වන්නේ මුලික වශයෙන් හෝර්මෝන ප්‍රතිග්‍රාහක ක්‍රියාවලිය වළක්වන ප්‍රති මනෝව්‍යාධික ඖෂධ මිශ්‍රණයකි. චිකිත්සාව, රැකියාවේ පුහුණුව, සමාජීය පුනරුත්තාපනය යන දෑද ප්‍රතිකාරයේදී වැදගත් වේ. වඩා බරපතල තත්ත්වයකදී - තමාටත්, අන් අයටත් අවධානමක් විය හැකි තත්ත්වයකදී- හදිසි මනෝ චිකිත්සාවද අවශ්‍ය වනු ඇත.
මොළයේ ක්‍රියාකාරිත්වයේ ඇති වන වෙනසත්, හින්නෝන්මාදයත් අතර ඇති සම්බන්ධය විස්තර කිරීමට කිහිප විටෙකදීම උත්සාහ ගෙන තිබේ. මේ අතුරින් වඩා සුලභ වන්නේ උපන්‍යාසයයි. මෙයින් ස්නායු විදලීම මගින් මනසේ දෝෂ සහිත අර්ථකථනය හරහා මනෝ විකාර ගුණ පෙන්නුම් කරයි.
හින්නෝන්මාදය වර්ධනය වීමට ජාන හා පාරිසරික සාධක වල සම්මිශ්‍රණයක් හේතු කාරක වේ. ඇති වී නැති වන මනෝ විකාර සහිත හින්නොන්මාදයෙන් පෙළෙන පුද්ගලයින් සහිත පවුල් පසුබිමකින් පැවතෙන අයෙකුට ඊට අවුරුද්දකට පමණ පසුව එම රෝගය වැළදීමේ 20%-40% ක පමණ හැකියාවක් පවතී.
බොහෝ විට අනෙක් ඖෂධ හින්නෝන්මාදය රෝගයෙන් පෙලෙන පුද්ගලයින්ට ඇති අවපීඩනය, උද්වේගකාරී බව, කරදරකාරී වෙහෙස බව හා හුදකලාව සමඟ කටයුතු කිරීමේ පිටපත් කිරීමේ යාන්ත්‍රණයක් ලෙස භාවිතා කරයි.
මධ්‍යසාර අනිසි ලෙස භාවිතයෙන් සිරුරේ යාන්ත්‍රණය අවුල් කර නිදන්ගත මනෝ විකාර තත්ත්වයක් වර්ධනය කරයි. මනෝ විකාර තත්ත්වය කලින් ඉස්මතු වීම කෙරෙහි මධ්‍යසාර භාවිතය ඉවහල් නොවේ.
නිර්මාණ කටයුතු ආරම්භ කෙරුනේ 1936 මැයි 2 දිනයි. සමාගම සිතා තිබුණේ මාස 3 ක කාලයකින් කෙසේ හෝ මාර්ගය නිමකර, අගෝස්තු බැංකු නිවාඩු සමයේ විශාල සෙනඟකට සේවය සැපයීමයි. නි‍යමිත කාලයට නිර්මාණ කටයුතු නිමාකිරීම සඳහා දිවා සහ රාත්‍රියේ වැඩ කටයුතු කෙරිනි. ගමන් මාර්ගය සම්පූර්ණයෙන්ම පොළොව යටින් බැවින්, මාර්ගය පුළුල් කර, මුල් උමඟ තුල ලෝකයේ ඇති දර්ශනයන් අලෝකමත් පුවරුවල සවිකිරීමට තීරණය විය. මේ හේතුව නිසා එය අර්ධ නිල වශයෙන් "ලෝක දර්ශනීය දුම්රිය මාර්ගය" ලෙස හැඳින්විනි.
දුම්රිය ස්ථාන වල වේදිකා තුනක් තිබේ;මැද පිහිටා තිබෙන, මඟීන්ට දුම්රියට ගොඩවීමට ඇති පුළුල් දූපත් වේදිකාව, මඟීන්ට දුම්රියෙන් බැසීමට ඇති පිටතින් පිහිටි පටු වෙදිකා වේ. ඉහළ දුම්රිය ස්ථානය හර්සන් මාර්ගය ලෙස හැඳින්වුවද පහළ ස්ථානය නිල වශයෙන් එසේ නම් කර නොමැත. එය එක් එක් අවස්ථා වලදී "ඔලිම්පියා", " බීච් ", " සෑන්ඩ්ස් " සහ "ලෝවර් ටර්මිනස් " ලෙස හඳුන්වා තිබේ. නැවතුම්පළ දෙකෙහිම වේදිකා සහ ප්‍රවේශ පත්‍ර කාර්යාල උමඟ දෙකෙළවර පිහිටා තිබේ.
උමඟ දෙපස නැවතුම්පොළ දෙක හැර අනෙකුත් සම්පූර්ණ මාර්ගයම පොළොව යටින් දිවෙයි.මාර්ගය මාස තුනකට අඩු කාලයකදී නිම කෙරිනි, එමෙන්ම 1936 දී එහි නිම වීමත් සමඟම එය රටේ කෙටිම ස්වාධීන දුම්රිය මාර්ග වලින් එකක් බවට පත්විය. දෙවන ලෝක යුද්ධයේ දී මෙය ප්‍රධාන ගුවන් ප්‍රහාරක රැකවරකයක් ලෙස පත්වීමට පෙර, විවෘතව පැවතුනේ වසර තුනක් පමණි. යුද්ධයෙන් අනතුරුව එය 1948 බ්‍රිතාන්‍ය රජයේ දුම්රිය මාර්ග පද්ධතියට අයත් නොවුනු අතර, එය පෞද්ගලික අංශයේ රැඳිණි.
මාර්ගය, හර්සන් මාර්ගය අතර වැටී ඇත එමෙන්ම එය ඩම්ප්ටන් පාර්ක් නැවතුම්පොළ දී හර්සන් මාර්ගය හරහා ගමන් කරයි. එලෙසම අවසාන නැවතුමට ළඟා වීමට නව උමඟ තුලින් 1 ට 15 ක බෑවුමක් ඇති අතර මුල් උමඟෙහි එය 1 ට 75 ක් විය. මාර්ගය තනි මාර්ගයකි, එය දුම්රිය ස්ථාන දෙකේදී දෙකට බෙදෙන අතර උමඟෙහි අඩක පමණ දුරින් හුවමාරු ස්ථානයක් පිහිටා තිබේ. හර්සන් මාර්ගය සහ අවසාන නැවතුම අතර ගමනෙහි දී යාර 1444 කට මාර්ගයේ බැස්ම අඩි 83 කි.
දුම්රිය සඳහා කාලසටහනක් නොතිබුණි, ඉල්ලුමට අනුව ක්‍රියා කළහ. නැවතුම්පොළක ප්‍රමාණවත් මඟීන් සිටින සෑම අවස්ථවකම රියදුරු අනෙක් නැවතුම්පොළට තමන් පිටත්වන බවට සංඥාවක් නිකුත් කරයි, එවිට දුම්රිය දෙකම නැවතුම්පොළ දෙකෙන් එකවිට පිටත්වී හුවමාරු ස්ථානයේදී මාරු වේ. ගමනට ආසන්න වශයෙන් මිනිත්තු 5ක් පමණ ගතවේ. උපරිම ඉල්ලුම ඇති අවස්ථාවල උපරිම දිගැති දුම්රිය භාවිතා නොවේ, ඒවා දෙකට වෙන්කර එම කොටස් වෙනම දුම්රිය දෙකක් ලෙස භාවිතා වේ.
1936 ජුලි 31 මාර්ගය මඟීන් සඳහා විවෘත විය, එනම් නිර්මාණ කටයුතු ආරම්භයේ සිට සති 12 කටත් අඩු කාලයකදීය. මෙය විවෘත කරන ලද්දේ ලුතිනන් කනල් එඩ්වින් චාර්ල්ස්, එනම් සදර්න් දුම්රිය සමාගමේ රථ ගමනාගමන කළමනාකරු විසිනි. එය ලොව විශාලම විදුලි දුම්රිය සමාගම වන අතර ඔහු ඒ මොහොතේ විවෘත කරේ කුඩාම එකකි. මූලිකව, උමඟ සරසන ලද්දේ ස්විට්සර්ලන්තය, කැනඩාව, නෙදර්ලන්තය, ජපානය සහ ඊජිප්තුවේ අලෝකමත් කරන ලද දර්ශන මඟිනි.
සැතපුම් 3.25 ක් දිග අර්ධ කවාකාර නව උමං ජාලයක් උතුරු රැම්ස්ගේටයෙහිදී හාරා එය පැවති දුම්රිය උමඟ සමඟ සම්බන්ධ කරන ලදී. එය යුද්ධය පැතිරීමට මාස තුනකට පෙර කෙන්ට් හි ආදිපාදතුමා විසින් 1939 ජුනි 1 දී විවෘත කරන ලදී සහ යුධ සමයෙදී වින්ස්ටන් චර්චිල් මෙය නිරීක්ෂණය කළේය. රැම්ස්ගේට් හි ජනගහනය ආසන්න වශයෙන් 33,000ක් පමණ වුවද උමං ජාලයට 60,000 ක පිරිසකට රැකවරණය සැපයීමට හැකියාව තිබුණි.
ලන්ඩන්, චැතෑම් සහ ඩොවර් දුම්රිය සමාගම රැම්ස්ගේට් දක්වා වන දෙවන මාර්ගය 1863 ඔක්තෝම්බර් 5 විවෘත කරන ලදී. මෙම දුම්රිය මාර්ගය ලන්ඩන් සිට ආරම්භ වී හර්නි බේ, මාර්ගේට් සහ බ්‍රෝඩ්ස්ටෙයාර්ස් හරහා රැම්ස්ගේට් වරාය දුම්රිය ස්ථානය දක්වා දිවෙයි. මුහුදු මට්ටමට පැමිණීමට පෙර එය රැම්ස්ගේට් හිදී යාර 1,124 දිග උමඟක් තුලින් වැටී ඇත.
වර්ෂ 1960 ආසන්න කාලයේදී මගීන් ප්‍රමාණය අඩු විය, එමෙන්ම මාර්ගය ආර්ථික වශයෙන් පවත්වාගෙන යාමට නොහැකි තත්වයකට පත්විය. 1965 දී සිදුවුන දුම්රිය අනතුරින් පසුව, එම වර්ෂයේ සැප්තැම්බර් අවසානයේ මෙය වසා දැමීමට හිමිකරුවන් විසින් තීරණය කරන ලදී. උමඟ තවමත් පවතින නමුත් එය මුද්‍රා තබා අතහැර දමා පවතී, නමුත් පවතින නැවතුම්පොළවල් පිළිබඳ සළකුනක් නොමැත.
දුම්රිය මාර්ගය ඉතා ප්‍රසිද්ධ බව ඔප්පු විය, එනම් සතිඅන්ත බැංකු නිවාඩුවේ මඟීන් 20,000 ක් මෙහි ගමන් කළහ. එහි කටයුතු සංචාරක ව්‍යාපාරය මත රඳා පැවතුනද, සැප්තැම්බර් මාසයේ අග භාගයේ වසා දැමීය.1937, 1938 සහ 1939 කාලවකවානු මුළුල්ලෙහිම සරත් සහ ශීත සෘතු වලට වසා දැමීම නිසා දුම්රිය මාර්ගය ක්‍රියාත්මකවුනේ විට්සන් සිට සැප්තැම්බර් අග වනතෙක්ය.
නව සම්බන්ධතාවය 1926 ජූලි 2& විවෘත කෙරුනු අතර ඒ සමඟම පෙර පැවති රැම්ස්ගේට් හි නැවතුම්පළ සහ රැම්ස්ගේට් වරාය දක්වා වන උමඟ ද වසා දැමුනි. උමඟ මුද්‍රා තබා අතහැර දමන ලදී, රැම්ස්ගේට් වරාය නැවතුම්පොළ තානට් ඇමුස්මන්ට් වලට විකුණන ලදී. ඔවුන් එය මෙරී එන්ග්ලන්ඩ් නැමති සත්වෝද්‍යානය හා සැණකෙලිය බවට පරිවර්තනය කෙරිණි.
මෑන්හන්ට් ඉන්ටර්නැෂනල් යනු 1993 වසරේ පටන් වාර්ෂිකව පවත්වනු ලබන, එක් එක් වසර වෙනුවෙන් කඩවසම් තරුණයෙකු තෝරාගනු ලබන තරඟයකි. තරඟයේ මෙහෙයවීම් කටයුතු සිදුකරනු ලබන්නේ මෙට්‍රොමීඩියා සිංගප්පෝර් සහ ප්‍රොකොන් ලෙෂර් ඉන්ටර්නැෂනල් යන ආයතන විසිනි.
තරඟය අදියර දෙකකින් පවත්වනු ලබන අතර, මූලික වටය සහ අවසන් වටය එම අදියර ද්විත්වය වේ. පළමු වටයේදී තරඟකරුවන් විසින් ඉදිරිපත් කරනු ලබන, දේශීය විලාසිතාව, නාන ඇඳුම, සැඳෑ ඇඳුම, සහ නවීන විලාසිතාව යන අංගයන් සඳහා ලකුණු ලබා දීම සිදු කෙරේ. ඉන් වැඩිම ලකුණු හිමිකරගන්නා තරඟකරුවන් අවසන් වටය සඳහා සුදුසුකම් ලබයි.
කාන්තාවන් වෙනුවෙන් වෙන්වූ රූප රාජිනී තරඟ බොහොමයක් පැවතියද, පිරිමින් වෙනුවෙන්ම වෙන්වූ තරඟ වල අඩුවක් දක්නට ලැබෙන බව දුටු මෑන්හන්ට් තරඟ අධ්‍යක්ෂක , 1987 වර්ෂයේදී ප්‍රථම වතාවට මෑන්හන්ට් තරඟයක් සිංගප්පූරුවේදී පැවැත්වීමට පියවර ගන්නා ලදී.
පසුව එහි නාමය 1993 වසරේදී මෑන්හන්ට් ඉන්ටර්නැෂනල් නමින් වෙනස් කොට, එය ජාත්‍යන්තර තරඟකරුවන්ටද විවෘත වූ තරඟයක් ලෙස හඳුන්වාදීමට ඔහු කටයුතු කල අතර, එහි පළමු තරඟය 1993 දී ඔස්ට්‍රේලියාවේ ගොල්ඩ් කෝස්ට් හීදී පවත්වනු ලැබිණි.